cyanic-selkie/wikianc huggingface dataset:
Neritidae
De har dråpeformede skall, ofte med vakre fargemønstre. De har et distinktivt operculum. De har adskilte kjønn. De små, hvite eggene legges på steiner og andre harde overflater.
Noen arter, som sebrasnegl, er utbredte i akvariehandelen, både på grunn av utseende og fordi de stort sett har stor appetitt på alger mens de lar planter være i fred.
Julius Plücker
Julius Plücker (født 16. juli 1801 i Elberfeld i Tyskland, død 22. mai 1868 i Bonn) var en tysk matematiker og fysiker. Han gav grunnleggende bidrag til algebraisk og projektiv geometri hvor han innførte bruk av homogene koordinater. Innen fysikken arbeidet han eksperimentelt med magnetiske effekter på krystaller, elektriske utladninger og spektroskopi.
Livsløp
Plücker vokste opp i en borgelig familie i Elberfeld i nærheten av Wuppertal. Etter normal skolegang hvor han utmerket seg ved sin interesse for geometri, begynte han i 1816 videregående skolering ved et gymnasium i Düsseldorf. Med denne bakgrunn kunne han i 1819 fortsette studier ved flere forskjellige universiteter som på den tiden var vanlig i Tyskland.
I 1823 kom han til Paris hvor han ble sterkt influert av geometriske betraktninger som var rådende der. De skyldes i stor grad Gaspard Monge som hadde dødd noen få år tidligere. Geometri ble også tema for hans doktorgradsavhandling som han sendte til Universitetet i Marburg for godkjenning. Den omhandlet geometriske metoder, spesielt for bruk i fysikk og mekanikk. Etter at avhandlingen var godkjent, forble han i Paris i to år for å arbeide mot habilitasjon i Tyskland. Denne gjennomførte han i 1825 ved Universitetet i Bonn hvor han dermed kunne fortsette som dosent.
Selv om Plücker i 1828 ble utnevnt til professor i Bonn, søkte han likevel en tilsvarende stilling ved Universitetet i Berlin i 1833. Men der ble han i bare ett år, noe som sannsynligvis skyltes samarbeidsproblem med Jakob Steiner ved samme fakultet. Plücker var på denne tiden blitt en viktig talsmann for nye, analytiske metoder i geometrien, mens Steiner representerte den syntetiske geometrien basert på konstruksjoner. Resultatet av denne konflikten ble at Plücker flyttet til Halle hvor han ble full professor ved universitet der.
Etter tre år i Halle returnerte Plücker i 1836 til Universitetet i Bonn som full professor i matematikk. Han giftet seg året etter og fikk en sønn i 1838. I denne perioden vendte hans faglige interesser seg bort fra ren matematikk og mot mer praktiske anvendelser. I 1847 ble han utnevnt til full professor i fysikk ved samme universitet hvor spesielt magnetiske effekter opptok han. Ved å studere elektriske utladninger i tynne gassblandinger, kunne han gjøre spektroskopiske undersøkelser av forskjellige stoffer. Da han var i stand til å skape svært lave gasstrykk i disse utladningene, var han nær ved å påvise katodestråling som J.J. Thomson flere tiår senere viste bestod av elektroner. Selv om disse arbeidene var av stor betydning, hadde hans innsats som fysiker kanskje vært større hvis han hadde tatt mer hensyn til andres resultat og vært mer praktisk anlagt for eksperimentelle oppgaver.
Muligens var en slik selverkjennelse grunnen til at han i 1865 returnerte til rent matematiske problemstillinger. I 1868 skrev han ferdig første del av sitt verk om linjegeometri. Da han døde samme år, ble dette fullført av hans student og medarbeider Felix Klein. Plücker hadde da fått Copleymedaljen i 1866 for sine bidrag både til fysikk og matematikk.
Vitenskapelige bidrag
Tidlig etter ansettelsen ved Universitetet i Bonn skrev Plücker sammen resultatet av sine geometriske arbeider i et større verk Analytisch-geometrische Entwickelungen. Det første bindet kom ut i 1828 og inneholdt mer tradisjonell, analytisk geometri. I 1829 introduserte han såkalte trilineære koordinater for punkter i planet. De var nær forbundet med barysentriske koordinater som Möbius hadde introdusert ett par år tidligere. Men Plücker innså den betydning de hadde som homogene koordinater. Dette utgjorde derfor en større del av andre bind av verket om analytisk geometri. Det kom ut i 1831 og omhandlet også kjeglesnitt som omhyllingskurver til rette linjer. Bruken av homogene koordinater kunne her gi en elegant formulering av dualitet som tidligere var formulert i syntetisk geometri.
Plückers formler
Et kjeglesnitt kan fremstilles analytisk som nullpunktene til et polynom av andre grad i koordinatene x og y. Ved bruk av homogene koordinater, vil dette polynomet beholde sin grad samtidig som det blir homogent i tre koordinater x, y og z. Etter sitt opphold i Berlin publiserte Plücker et nytt verk System der analytischen Geometrie hvor han også tok opp undersøkelsen av kurver gitt ved tilsvarende homogene polynom av tredje grad som da fremstiller en plan kurve av tredje orden. Som for kjeglesnittene kunne han beregne dens tangenter og dermed ved dualitet finne en dual kurve gitt i linjekoordinater.
Samtidig vil den ha et visst antall dobbeltpunkt \delta^* og et visst antall spisser \kappa^*. Da den duale av den duale kurven er den opprinnelige kurven av orden d, må man derfor ha
hvor Plücker kunne utlede at
Da alle disse karakteristiske tallene må være heltall, fører dette til flere strenge kriterier for egenskapene til slike algebraiske kurver.
Kjeglesnitt er kurver av andre orden slik at d = 2. De er glatte og derfor uten singulariteter som betyr at både δ og κ er null. Den duale kurven har orden d^* = 2 og er derfor ett nytt kjeglesnitt.
Det maksimale antall slike singulariteter en kurve kan ha er (d - 1)(d - 2)/2 når den er av orden d. Differansen mellom dette tallet og det aktuelle tallet δ + κ kalles dens defekt eller aritmetiske genus
med et tilsvarende uttrykk for den duale kurven. Da de homogene koordinatene x, y og z også kan ta komplekse verdier, vil en slik algebraisk kurve også beskrive en vanlig flate i fire dimensjoner. Disse ble spesielt undersøkt av Riemann og kunne tilordnes et topologisk genus. Dette viste seg å være identisk med det aritmetiske genus for den tilsvarende, algebraiske kurven.
Linjegeometri
beskrive en rett linje for gitte verdier av parametrene a, b og c. Disse kan sies å være koordinatene for linjen. Samtidig kan ligningen sies å beskrive et punkt (x,y) der alle linjer med variable verdier av koordinatene (a,b,c) skjærer hverandre. En tilsvarende form av dualitet benyttes også i projektiv geometri hvor hvert punkt på et kjeglesnitt kan identifiseres med tangenten og dermed linjen som går gjennom dette punktet.
På samme måte som et punkt er dualt til en linje i to dimensjoner, vil et punkt være dualt til et plan i et rom med tre dimensjoner. Begge kan fremstilles ved en lineær ligning mellom koordinatene. Den analytiske beskrivelsen av en linje er derimot mer vanskelig i dette tilfellet. I 1865 publiserte Plücker arbeidet On a New Geometry of Space som gjorde bruk av hans nye, selvduale linjekoordinater. Her betraktet han linjene i rommet som de fundamentale størrelsene i en ny linjegeometri for det tredimensjonale rommet. Hver linje tilsvarte dermed et punkt i et abstrakt, firedimensjonalt rom. Et spørsmål om hvordan forskjellige linjer ligger i forhold til hverandre eller til andre plan, kan da besvares med metoder basert på vanlig punktgeometri.
Tre år senere kom en større, tysk utgave Neue Geometrie des Raumes av dette verket. Plücker hadde da planer om å følge dette opp med enda en utvidelse, men døde før han var ferdig. Dette arbeid ble fullført av hans student og medarbeider Felix Klein.
Plückers linjegeometri fikk stor betydning for Sophus Lie som rundt 1870 kom i nær kontakt med Klein i Berlin. Ved lignende betraktninger kunne han etablere en sammenheng mellom linjer og kuler som gjorde det mulig å utvikle en egen kulegeometri. Det var gjennom disse arbeidene Lie først gjorde seg internasjonalt bemerket.
Elektriske gassutladninger
Selv om Plücker hadde brukt flere tiår av sitt liv til matematiske arbeider innen geometrien, engasjerte han seg med eksperimentalfysikk da han overtok ansvaret for fysikkutdannelsen ved universitetet i Bonn. Spesielt var det hans undersøkelser av elektriske og magnetiske fenomen i gasser ved lave trykk som viste seg å bli av betydning. Selv om disse arbeidene fikk liten oppmerksomhet i Tyskland, fikk de innflytelse på utviklingen andre steder og spesielt i England hvor Faraday tidligere hadde startet slike eksperiment.
Avgjørende for Plücker eksperiment på dette feltet var Heinrich Geissler som også holdt til i Bonn. Han kunne bedre enn noen andre konstruere rør av glass som inneholdt gasser ved svært lave trykk takket være gode vakuumpumper som han selv hadde utviklet. Plücker hadde tidligere undersøkt magnetiske egenskaper ved forskjellige krystaller og kunne benytte lignende metoder til å studere hvordan magnetfeltet påvirket elektriske utladninger i slike Geissler-rør.
Ved veldig lave trykk avtok utladningene gjennom gassen. Ved tilstrekkelig høye spenninger kunne Plücker i 1857 rapportere at det da istedet opptrådte et grønnlig glimlys i glassveggen til Geissler-røret. Dette ble forklart som en fluorescens, men kunne beveges under påvirkning av et ytre magnetfelt. Det var først hans elev og senere medarbeider Johann Hittorf som i 1869 viste at lyset skyldes stråling fra katoden i røret. Noen få år senere ble dette fenomenet omtalt som katodestråling som igjen J.J. Thomson i 1897 viste bestod av elektroner.
Øystein Tømmerås
Øystein Tømmerås (født 1976) er en norsk billedkunstner. Tømmerås er utdannet ved Statens Kunstakademi (KHIO) (2000-2004) og Kungliga Konsthögskolan i Stockholm (2005-2006). Han har hatt flere utstillinger, blant annet på Stenersenmuseet i Oslo i 2008 og på Galleri Haaken i Oslo i 2016.
Morten Lundberg
Morten Olsen Lundberg (født 20. november 1834 i Bardu, død 16. mai 1889) var en norsk lærer, kirkesanger og politiker.
Slaget om Wœrth
Slaget om Wœrth er også kjent som slaget om Reichshoffen eller som slaget om Fröschweiler ble utkjempet 6. august 1870 den lille byen Wœrth (Wörth), ved elven Sauer 10 km nord for Haguenau og sto mellom tyske og franske styrker under Den fransk-prøyssiske krig.
Bakgrunn
Etter at krigen brøt ut 19. juli, rykket de franske styrkene inn i Saarbrücken 2. august. Uavhengig av dette, rykket den prøyssiske kronprins Fredrik Wilhelm mot Wissembourg hvor den franske styrken i byen forberedte en angrep mot Tyskland. Etter at de tyske styrkene hadde nedkjempet den franske garnisonen i slaget om Wissembourg.
Dette gjorde at de tyske styrkene kunne rykke inn i Frankrike. De øvrige franske soldatene fra Wissembourg trakk seg ut vestover. Dagen deretter fortsatte fremrykningen til Wœrth, hvor marskalk Patrice Mac-Mahon hadde tatt stilling med sitt korps og en divisjon av det 7. korps.
Hyakinthos
Grunnmyten om Hyakinthos forteller at han var en vakker ung, spartansk prins som var elsket av gudene Apollon og Zefyros (vestvinden i gresk mytologi). Vestvinden ble sjalu på si rival i begjæret etter Hyakinthos, og en dag da Apollon og ynglingen var ute og lekte seg med diskos, blåste vinden diskosen ut av kurs og rammet ham i hodet, og drepte ham. Den sørgende Apollon omformet deretter den døde ynglingen til en blomst oppkalt etter ham.
Slaget om Wœrth
Innledende skuddvekslinger
De tyske styrkene var ikke fulltallige og ferdig utplasserte da de bayerske styrkene i utkanten av byen i grålysningen 6. august ble beskutt av fransk artilleri. De var ikke klar over ordren om å være tilbakeholden med å innlede kampene, og rykket nærmere byen og inntok en åshøyde med utsikt over området. Franskmennene intensiverte da beskytningen og det prøyssiske 5. korps ved Dieffenbach-lès-Wœrth kom da de bayerske styrkene til unnsetning. Samtidig ble også det prøyssiske 6. korps involvert i en skuddveksling da franske og prøyssiske soldater møtte hverandre ved elven i forbindelse med at de skulle hente vann.
Hyakinthos
Den grunnleggende myten
I mytene om Hyakinthos fikk han i de ulike fortellingene forskjellig foreldre, hovedsakelig grunnet fortellingenes lokale tilknytning. Han var sønn av Kleio (en av musene) og thessalianske Pieros; eller av kong Oibalos av Sparta; eller av kong Amyklas av Sparta, som var den eponymiske (den som ga navn til noe) helt av Arkadia, og den mytiske grunnleggeren av den spartanske byen Amykles i sentrale Lakonia.
Slaget om Wœrth
Det tyske angrepet
Da den tyske hovedstyrken hørte skuddvekslingene, gikk 6. korps' angreps-avdelinger i sine posisjoner, men måtte endre disse noe i forhold til de opprinnelige planene da kampene kom for tidlig. Da stillingene ikke var de beste å forbli i for tyskerne, innledet de angrepet. De ble møtt med kraftig artilleribeskytning og det ble tilløp til forvirring blant de tyske styrkene til det ankom en ny bataljon tilhørende det prøyssiske 6. korps som angrep franskmennene på den ene flanken, samtidig som det tyske artilleriet beskjøt den andre. Franskmennene måtte under angrepet fra to sider trekke seg tilbake.
Hyakinthos
Den grunnleggende myten
I henhold til Ovids fortelling av myten var det tårer fra Apollon som flekket den nyformede kronbladene og uttrykker gudens sorg. Blomsten til den mytologiske Hyakinthos har blitt identifisert til en rekke planter annet enn de sanne svibler, blant annet iris, en plante i sverdliljefamilien. I henhold til en lokal spartanske versjon av myten, ble Hyakinthos og hans søster Polyboea (som døde som en jomfru) begge tatt med til Elysium av gudinnene Afrodite, Athene og Artemis.
Slaget om Wœrth
Det tyske angrepet
Situasjonen hadde fram til dette vært kritisk for det prøyssiske 5. korps i sentrum, og da de franske styrkene trakk seg tilbake, kunne prøysserne krysse elven. Rundt kl 13.00 ankom den tyske øverstkommanderende, kronprins Fredrik Wilhelm slagplassen, og han sendte styrker fra Württemberg i angrep mot den franske høyre flanke.
Hyakinthos
Den grunnleggende myten
I henhold til Pseudo-Apollodorus var den trakiske sangeren Thamyris en elsker av Hyakinthos, og således i mytologisk forstand den første mann som elsket en annen mann.
Hyakinthos var skytsguddom for en av de fremste festivaler i Sparta, Hyakinthia, som ble holdt hver sommer. Festivalen varte i tre dager, en dag med sørging over den guddommelige helten Hyakinthos, og de siste to dagene i feiringen av hans gjenfødsel som Apollon Hayakinthios. Inndelingen av æresbevisninger er dog et emne for akademisk uenighet.
Slaget om Wœrth
Fransk motangrep
Det franske kavaleriet ble satt inn for å dekke den franske tilbaketrekningen på sin høyre side. Dette var delvis vellykket, men kostet også store tap. Men det franske infanteriet ble i stand til å igangsette et motangrep. Dette ble imidlertid en katastrofe da 700 franske kyrassérer ble skutt ned i løpet av noen minutter på kort hold. Den franske tilbaketrekningen måtte derfor gjenopptas.
Hyakinthos
Den grunnleggende myten
I Thessalia hadde de deres egen versjon av myten om Hyakinthos som de ga navnet Hymenaios «av hymnene». Som hans kvinnelige motpart Dafne (en nymfe som Apollon begjærte, jagde, men som ble forvandlet til et laurbærtre), ble den nordgreske Hyakinthos assosiert med dalen Tempe i Thessalia, liggende mellom fjellene Olympos i nord og Ossa i sør, og ble sagt av greske poeter å være Apollons og musenes favorittsted. Dette stedet var også senteret for Apollons kult i regionen. Hans far var forstått som enten Magnes eller Pieros, mytologiske figurer som har gitt navn til to områder som grenser til Tempedalen. Selv spartanerne synes å ha kjent til denne tradisjonen da de beskrev Hyakinthos som sønn av lapithiske prinsessen Diomede i Thessalia.
Slaget om Wœrth
Fransk motangrep
Rundt kl 15.00 hadde de tyske styrkene kontroll over området hvor den franske høyre flanken hadde stått. Men det hersket en del forvirring blant dem etter å ha kjempet lenge i tett skog. De ble møtt med et nytt kraftig fransk motangrep og situasjonen ble kritisk for de tyske styrkene i dette området, til det kom forsterkninger fra nordvest. Samtidig angrep det prøyssiske 6. korps i sentrum og to bayerske korps på den franske venstre siden, hvor de franske styrkene fortsatt sto i sine opprinnelige posisjoner.
Hyakinthos
Fortolkninger
Navnet Hyakinthos er av før-gresk opprinnelse, noe som er indikert av endelsen -nth. I henhold til klassiske fortolkninger, er hans myte, hvor Apollon er en dorisk gud, er en metafor for naturens død og gjenfødsel (som i høst og vår), tilsvarende som i myten om Adonis. Det har likeledes blitt foreslått at Hyakinthos var før-gresk guddom som historisk ble fortrengt av Apollon, metaforisk via «uhellet» som resulterte i hans død, men hvor han ble assosiert til i epitetet Apollon Hayakinthios.
Slaget om Wœrth
Fransk tilbaketrekning
Mac-Mahon satte inn sitt reserveartilleri og en ny kavaleridivisjon. Slik satte han de tyske styrkene under press, før han kunne iverksette et motangrep med sine siste intakte styrker. Dette kom imidlertid for sent og de tyske styrkene presset franskmennene tilbake både i sentrum og på flankene.
Akuttpsykiatri
Akuttpsykiatri er den kliniske anvendelsen av psykiatri i akutte situasjoner. Eksempler på tilstander som kan ha akutt behov for psykiatrisk behandling kan være selvmordsforsøk eller selvmordsfare, rusproblemer, depresjoner, psykoser, vold, traumereaksjoner eller andre akutte endringer i atferd. Akuttpsykiatrisk behandling gis blant annet av leger, sykepleiere, hjelpepleiere og psykologer. Behovet for akuttpsykiatriske tjenester har økt over hele verden siden 1960- tallet, særlig i urbane strøk.
Slaget om Wœrth
Fransk tilbaketrekning
I ly av kveldsmørket flyktet de gjenværende franske styrkene, da det tyske kavaleriet var for mangelfullt til å kunne ta opp forfølgelsen.
Hyakinthos
I kunsten
Mozart skrev en opera, Apollo et Hyacinthus, i 1767 da han var 11 år gammel om den greske mytologiske figuren. Librettisten Rufinus Widl, som var prest, aksepterte ikke Ovids fortelling hvor Apollon, Zefyros og Hyakinthos inngikk i et homoseksuelt forhold og fant den upassende for de gjeldende sosiale normer. Han endret kjærlighetsforholdet ved å skifte ut Hyakinthos med en søster kalt for Melia.
Akuttpsykiatri
Behandling av psykiatriske pasienter i en akutt situasjon består av stabilisering av krisesituasjoner tilknyttet alvorlige og livstruende situasjoner. Innen akuttpykiatrisk behandling benyttes vanligvis tilnærminger som samtaleterapi/psykoterapi, medikamentell behandling, miljøterapi og skjermede omgivelser.
Slaget om Wœrth
Etter slaget
Etter det franske nederlaget trakk de franske styrkene seg i all hast tilbake til Châlons-sur-Marne, dit også 5. korps begav seg fra Bitsche. Støttet av Rhinhæren trakk de seg etterhvert tilbake til Metz. Der ble de reorganisert og forent som det 6. korps, og stilt 12. august under marskalk Achille Bazaines kommando.
Akuttpsykiatri
Akuttbehandling av psykiatriske pasienter er kompleks. Helsepersonell som behandler pasienter i akutte situasjoner er mer utsatt for vold enn normalbefolkningen, som et resultat av pasientenes mentale tilstand. Pasienter kommer som regel til akuttpsykiatrisk behandling etter henvisning fra fastlege, legevakt eller annet helsepersonell. Det kan dreie seg om både akutte og kroniske psykiske lidelser eller symptomer som likner på dette.
Hans-Erik Eriksen
Hans-Erik Eriksen (født 24. desember 1977) er en norsk fotballtrener.
Eriksen ledet Follo opp fra 2. divisjon til Adeccoligaen på første forsøk, og fulgte opp med å nå cupfinalen 2010 etter å ha slått ut Rosenborg i semifinalen. I finalen tapte de mot Strømsgodset. I juni 2011 fikk Eriksen med seg den mer meritterte treneren Kjell Sverre Hansen Wold som assisterende trener.
Akuttpsykiatri
Historie
Siden 60-tallet har behovet for akuttpsykiatriske tjenester økt. Dette skyldes til dels nedbygging av psykiatriske institusjoner. Økning i antall medisinske spesialiteter og mangedoblingen av behandlingsmetoder, inkludert psykofarmaka, har også bidratt til å øke bruken av akuttpsykiatriske tjenester. Tallet på akuttpsykiatriske hendelser har økt betydelig, spesielt i urbane strøk. En standard ti-sengs post behandler mellom 300 og 400 pasienter pr. år. Liggetiden for akutte kortvarige lidelser har gått ned, men det viser seg at pasienter med alvorlige lidelser og sammensatte lidelser ikke har vesentlig forkortet liggetid.
Hans-Erik Eriksen
24. november 2015 ble Eriksen trener for Hødd, men fikk sparken 23. juni 2016 etter kun 13 seriekamper. Han var trener for Kongsvinger fra 12. januar 2017 til 30. april 2018. Han har også spilt for Evertons juniorakademi.
Akuttpsykiatri
Behandlingstilbud
Alle større psykiatriske sykehus i Norge har en eller flere akuttpsykiatriske avdelinger. Også flere distrikstpsykiatriske sentre (DPS) har egne akuttavdelinger. Det er ulik organisering fra sted til sted, med for eksempel spesielle mottaksposter, som gjør første intervensjon, hvorpå de fordeler pasientene til andre poster innen kort tid. Andre avdelinger fordeler pasientene etter første ledige post. Noen akuttpsykiatriske poster er lukkede poster, men det finnes flere akuttposter som har åpne dører. Disse behandler ofte mindre alvorlige akuttpsykiatriske lidelser og kriser. Akuttavdelinger har som regel mulighet til å gjennomføre innleggelser frivillig eller på tvang etter lov for psykisk helsevern.
Akuttavdelingene har plikt til å yte øyeblikkelig hjelp ved:
Kommunene har plikt til å ha organiserte kriseteam som på kort varsel kan yte akuttpsykiatrisk bistand ved belastende hendelser. Eksempler på hendelser hvor kommunale kriseteam på kort varsel bidrar med akuttpsykiatrisk bistand kan være ulykker eller dødsfall ved skoler.
Det finnes også private aktører som, ofte gjennom forsikringsavtaler, yter akuttpsykiatrisk hjelp overfor bedrifter eller etater som utsettes for store ulykker eller andre belastende hendelser.
Akuttinnleggelser i psykisk helsevern
Før innleggelse blir pasienten som regel vurdert av ekstern lege, oftest en legevaktlege (70 %). Legen henvender seg til den aktuelle avdelingen og avtaler enten frivillig innleggelse eller tvungen innleggelse. Noen kommer direkte til sykehuset for vurdering hos vakthavende lege. Postpersonalet gjør også en vurdering av pasientens behov for behandling (miljøterapi).
Akuttpsykiatrisk behandling varer fra noen timer til ca. to måneder, men det finnes noen få unntak hvor pasienter blir liggende over tid i akuttavdelinger. Dette er vanligvis pasienter med alvorlige tilstander som ikke får plass i andre deler av psykiatrien før en lang periode har gått med bakgrunn i spesielle skjermingsbehov, utagering, alvorlige psykoser og suicidalitet.
En utrednings- og behandlingsprosess består av mange elementer. Ett grunnleggende prinsipp er at møtet mellom pasienten og behandlere er avgjørende. Det betyr at helsepersonells evne til aå danne en god realsjon til pasienten, holdninger, evnen til empati og kunnskaper om psykiske lidelser, er med på å bestemme om et opphold blir vellykket. Et annet prinsipp er å prøve å få til et ”vendepunkt” for pasienten. Hjelp til på nytt å mestre livet er sentralt i behandlingsfilosofien.
Behandlere legger vekt på samtalene med pasientene, når disse er klar for det. Mange pasienter tåler ikke lange samtaler den første tiden. Det kan endog virke mot sin hensikt. Et stabilt, forutsigbart miljø er god behandling (miljøterapi) i denne fasen.
I en utskrivingsfase må de rette instansene få opplysninger om forløp og avtaler om, eller anbefalinger for, videre behandling gjennom et brev (epikrise). Denne delen av akuttpsykiatrisk arbeid er viktig for å gi riktig behandling og dermed forebygge nye kriser som krever nye akuttpsykiatriske innleggelser. Behandlere henviser til videre behandling enten på Distriktspsykiatrisk senter (DPS) eller til det kommunale helsevesenet. Noen pasienter velger å si at de ikke ønsker oppfølging.
Det har vært innvendt at liggetiden er for kort. Mange mener at institusjonene har fått et for stort effektivitetskrav og press om økt aktivitet, og at dette blant annet fører til at liggetiden har blitt for kort. Kravene for bruk av tvang er blitt strengere i den nye loven, og helsevesenet anvender mindre tvang nå. Dette kan være en annen av årsakene til kortere liggetid. Til tross for nedgang i bruk av tvang tvangsinnlegges hvert år rundt 2500 personer uten hjemmel i lovverk, ifølge SINTEF. Dette utgjør 25% av alle som legges inn med tvang.
Lincoln County (Oregon)
Lincoln County er et fylke i den amerikanske delstaten Oregon. Det ligger i den nordvestlige delen av staten og grenser mot Tillamook County i nord, Polk County og Benton County i øst og mot Lane County i sør. Det grenser også mot Stillehavet i vest.
Lincoln Countys totale areal er 3 092 km² hvorav 555 km² er vann. I 2000 hadde fylket 44 479 innbyggere og administrasjonssenteret ligger i byen Newport som også er fylkets største by. Fylket ble grunnlagt i 1893 og har fått sitt navn etter USAs 16. president, Abraham Lincoln.
Li Ruihuan
Li Ruihuan (forenklet kinesisk: 李瑞环, tradisjonell kinesisk: 李瑞環, pinyin: Lǐ Ruìhuán, født 17. september 1934 i fylket Baodi i Tianjin i Kina) er en kinesisk politiker som var aktiv frem inntil begynnelsen av 2000-årene. Han var medlem av Det kinesiske kommunistpartis politbyrås stående komite, av Politbyrået og av Sentralkomiteen frem til november 2002. Han var formann for Det kinesiske folks politisk konsultative konferanse til mars 2003.
Han kom fra en bodenfamilie, og var opprinnelig snekker. Han arbeidet i byggebransjen og studerte arkitektur på fritiden. Han utviklet en forenklet kalkulasjonsmetode for snekkerarbeide som gav ham stor ære.
Hans politiske karriere begynte i Tianjin, der han etterhvert ble borgermester. Fra 1989 fikk han nasjonale politiske verv i parti og statsstyre.
Da han trakk seg tilbake i 2002/2003, kanskje i en noe yngre alder enn det som er vanlig i Kina, ble det av noen kommentatorer sett på som noe underlig, og det ble ant politiske motiver bak – som om at han skulle være mer åpen for politiske reformer enn andre, at han var kritisk mot tiltakene mot Falun Gong, og at han var mer opptatt av å styrke utviklingen på landsbygden.
Australia under Sommer-OL 1996
Australia under Sommer-OL 1996. 417 sportsutøvere, 250 menn og 167 kvinner fra Australia deltok i tjueseks grener under Sommer-OL 1996 i Atlanta. Australia ble fjerde beste nasjon med ni gull, ni sølv- og tjuetre bronsemedaljer. Rytteren Andrew Hoy var Australias flaggbærer under åpningsseremonien.
Baodi
Baodi (kinesisk: 宝坻区; pinyin: Bǎodǐ Qū) er et bydistrikt i Tianjin i Folkerepublikken Kina.
Befolkningen var på 651,020 innbyggere i 1999.
Baodi har et areal på 1.523 km² (hvorav 1.509,66 km² landareal).
Administrative enheter
Baodi består av 19 storkommuner og tre kommuner:
Georg Løkkeberg
Georg Emil Løkkeberg (født 20. november 1909 i Fredrikstad, død 19. august 1986) var en norsk skuespiller, instruktør og teatersjef. Han hadde en rekke store roller i film og teater, både i Norge og utlandet.
Kommunedel 1, Mjøndalen
Kommunedel 1 i nye Drammen kommune består i hovedsak av Mjøndalen, Åsen, Steinberg og Ytterkollen. Samlet befolkning for Mjøndalen, Åsen, Steinberg og Ytterkollen er 10 426. Innbyggertorget er i Gamle Rådhusgata 2, 3050 Mjøndalen.
Etter Kommunereformen 1. januar 2020 ble Drammen, Nedre Eiker og Svelvik kommune slått sammen til nye Drammen kommune, i den sammenheng ble Drammen delt opp i ti kommunedeler. Mjøndalen, Åsen, Steinberg og Ytterkollen er kommunedel 1.
Georg Løkkeberg
Løkkeberg var også en aktiv motstandsmann under krigen, der han blant annet var med på sabotasjeaksjonene mot Nordlandsbanen i Snåsa i 1945.
Jekaterina Likhatsjova
Jekaterina Likhatsjova (født 24. august 1998) er en russisk ishockeyspiller.
Andeskondor
Andeskondor (Vultur gryphus) er verdens største rovfugl og tilhører gruppen av kondorer (Cathartiformes), og den er eneste art i slekten Vultur. Arten er videre monotypisk og endemisk for Sør-Amerika, der den er utbredt fra fjellene ved Santa Marta og Sierra de Perijá i det nordlige Colombia og det sørvestre Venezuela, samt fra delstaten Mérida i Venezuela og videre sørover gjennom Andes til Ildlandet lengst i sør.
Biologi
Vingeflaten gir stor oppdrift og fuglen kan stige opp til 7 000 moh. Fjærdrakten er gjennomgående svart med hvite felt på oversiden og en vid, hvit halskrage. Hode og hals mangler fjær, og er rødlig på farge. I motsetning til andre kondorer, så har voksne hanner en distinktiv kjøttlignende kam i pannen. Hannen har ellers også grå øyne, mens hunnen har røde. Nebbet er kraftig og sort som ungfugl, men fargen endrer seg med alderen.
Hunnen legger bare ett egg i hvert kull. Hun legger det rett på bakken på en hylle, eller i en hule i fjellet. Paret forplanter seg normalt bare annethvert år. Dette gir en lav reproduksjonsrate. Begge foreldrene tar ansvar for rugingen. Rugetiden kan ta 54–65 dager. Ungen er flygedyktig først etter 6 måneder. Ungfuglen har en brun fjærdrakt, og oppnår den svarthvite drakten etter opp mot 8 år.
Fuglen trenger oppstigende luftstrømmer langs fjellsider for å vinne høyde. Den kan også gå korte strekninger til fots. Det er kjent at kondoren har levd i over 75 år i fangenskap.
Kondoren er en truet art. Det har vært gjort forsøk på å gjeninnføre arten i områder i Colombia og Venezuela og det finnes tidlige rapporter på at dette har lykkes.
Andeskondoren er et nasjonalsymbol i Colombia, Ecuador, Bolivia og Chile, bilde av kondoren finnes i våpenskjoldet for disse landene.
Inndeling
Inndelingen følger HBW Alive og er i henhold til Houston (2019). Norske navn på artene følger Norsk navnekomité for fugl og er i henhold til Syvertsen et al. (2008, 2017).
Sonja Gill
Det var som sjokoladeforsker hun gjorde seg gjeldende, først i tiden 1913 til 1920, da hun virket ved det sveitsiske sjokoladelaboratoriet Nestlé and Anglo-Swiss Condensed Milk Company, der man i 1875 hadde lyktes med de første melkesjokoladene basert på kondensert melk. Hun forflyttet seg i 1920 til Freia Chokoladefabrikk i Kristiania, der man siden 1906 hadde laget Freia Melkesjokolade. Gill forsket videre, helt frem til sin tidlige bortgang i 1933. Til minne om henne navnga Høgskolen i Bergen i 2005 «Sonja Gills rom» i Nygårdsgaten 114.
Hun var søster av Leif Gill, som var fosterfar til skuespilleren Claes Gill.
Simona Abbate
Simona Abbate (født 22. august 1983) er en italiensk vannpolospiller. Hun representerte landet sitt under Sommer-OL 2012 i London, der hun endte på nest sisteplass med det italienske landslaget.
Stortingsvalget 1832
Stortingsvalget 1832 ble avholdt i 1832 i Norge som indirekte valg til det 7. ordentlige storting. Det 7. ordentlige storting var samlet 1. februar 1833 til 27. august 1833.
Parlamentarismen var ikke innført, så statsrådet fungerte uten formell kontakt med stortinget.
Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Valgmennene møttes til valgmannsting. På landet hadde hvert av de sytten amtene valgmannsting, og utpekte inntil fire av 64 stortingsrepresentanter. Et ting av 25-34 valgmenn valgte tre stortingsrepresentanter, flere enn 34 valgte fire. Makismalantallet var økt fra tre til fire siden forrige valg.
Kjøpstedene var oppdelt i 17 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Sandefjord, Porsgrunn, Risør, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 hadde tre, flere enn 14 hadde fire.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.
Den totale folkemengden var anslått til 1 151 900, 65 170 hadde stemmerett. Av disse er det beregnet at 31 296 stemte. 323 valgting i landdistriktene utpekte totalt 765 valgmenn. 21 valgting i byene utpekte totalt 124 valgmenn. Valgmannstingene ble holdt i perioden 2. juli 1832 til 20. november 1832.
Politikk
Valget var preget av Julirevolusjonen i Frankrike 1830. John Neergaard ble pioner på organisert valgagitasjon, og delte ut en pamflett kalt «En Odelsmands Tanker», for å samle oppslutning blant bondevelgere Mange av embedsmennene ble skiftet ut med bønder, og forsamlingen ble kalt «Bondestortinget». 44 bønder møtte, mot 21 sist.
Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Kjøpstedene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Amtene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Tillamook
Tillamook er administrasjonssenteret og den største byen i Tillamook County i delstaten Oregon i USA. Byen ligger mot Stillehavet. Byen har fått navnet etter tillamook-indianerne, som bodde i området frem til slutten av 1800-tallet. Byen hadde 4 935 innbyggere ved folketellingen i 2010.
St. Franciskus hospital
St. Franciskus hospital kan være:
Hilde Lyrån
Hilde Lyrån (født 1963) er en norsk skuespiller, sanger og danser som har gjort seg bemerket både på scene, film og TV. Hun har gjort seg særlig bemerket i musikaler og på revyscenen. Hun huskes også fra rollen som Trine i komiserien Mot i brøstet på 1990-tallet.
Scene
Lyrån startet som karrieren som danser i 1983 hos Einar Schanke i revyen Revy 83. Hun arbeidet derfra mye med Schanke og Dag Frøland på ABC-teatret, Chat Noir og Chateau Neuf i revyer som blant annet Slottstappet, Norge i våre hjerter, Revy for alle penga, og Einar Schankes 40-års jubileumsrevy. Hun har også medvirket i musikalene My Fair Lady, Sweet Charity, Hair, Jungelboken og Sound of Music.
Fra 1994 jobbet hun i lengre tid med Tom Sterri i hans revyer på ABC-teatret og Chat Noir: Festrevy for Norge, Typisk Norsk, I Leende Live og Damenes Aften.
Sommeren 1999 og våren 2000 spilte hun i et show med Brede Bøe kalt Med Hilde under armen og Brede i bånd. Dette resulterte senere i et humorprogram som ble sendt på TV 2 i 2002 under navnet Hilde & Brede show. De lagde en ny sesong for TV i 2007.
Sommeren 2002 spilte hun i showet Men tankene mine får du alltid sammen med Kjersti Elvik og Lisa Tønne. I 2005 hadde hun en av hovedrollene som danser i stykket The Dancing Man, som var lagd som en hyllest til den amerikanske danseren, koreografen og regissøren Bob Fosse. Forestillingen var senere på turné flere steder i Europa. I 2005 var hun aktuell i revyen Vi er i hundre sammen med Brede Bøe, Sven Nordin og Lisa Stokke. Stykket ble lansert i forbindelse med 100 års markeringen for unionsoppløsningen. I 2007 var hun en av damene i Showgirls på Chat Noir, sammen med Elisabeth Andreassen, Guri Schanke og Marian Aas Hansen, og i 2012 spilte de samme damene The Showgirls must go on, også på Chat Noir. I 2009 medvirket hun i Taube på Edderkoppen Teater og i 2013 i Jeppe på Chat Noir hvor hun spilte mot Øivind Blunck. I 2015 spilte hun hovedrollen i Sommermusikalen Den Gode Hensigt i Svelvik, med musikk og tekst av Christin Grilstad Prøis og regi av Ole Christian Øen. Sommeren 2021 spilte hun i Hjertet mitt for dekk på Prøysenhuset.
TV og film
På TV gjorde hun seg først bemerket i rollen som Trine i komiserien Mot i brøstet (1995–1997). Hun har senere gjort seg bemerket i tv-produksjoner som juleserien Vazelina Hjulkalender (2000), humorprogrammet Hilde & Brede show (2002 og 2007), dramaserien Seks som oss (2004–2007) og såpeserien Hotel Cæsar (2011–2015).
Hun filmdebuterte i barnefilmen Olsenbanden jr. på rocker'n (2004) og har eller gjort seg bemerket i barnefilmene om Karsten og Petra (2013–2018).
Musikk
Utover sangnummer i scenemusikaler har hun også vært deltaker i Melodi grand prix i 1994. Her deltok hun som medlem av trioen Madam Medusa (sammen med Cathrine Borkenhagen og Trine Svensen) som havnet på fjerdeplass. I 2017 deltok hun i Stjernekamp på NRK, men røk ut tidlig i konkurransen.
Hun har også bidratt i platesammenheng, blant annet på Vazelina Bilopphøggers Hjulkalender (2000) og på reklame-CDn Hilde og Eldar: Rull'n ut! (2004) sammen med Eldar Vågan. Hun er også med på Øivind Blunck og "Småpikene" på albumet Postgiro'n Skal Fram (1983).
Priser
I 2008 ble hun tildelt Leif Justers ærespris og i 2020 fikk hun Musikkteaterprisens Ærespris.
Privatliv
Lyrån var gift med teaterprodusenten Anders Moland. Ekteskapet ble oppløst i 2007.
Vannpolo under Middelhavslekene 1971
Vannpolo under Middelhavslekene 1971. Vannpolo var en av flere sporter under de sjette middelhavslekene som ble arrangert i İzmir i Tyrkia i perioden 6. til 17. oktober 1971. Det var sjette gangen som vannpolo var med på programmet under Middelhavslekene. Det var kun en vannpoloturnering for menn.
Nederland under EM i friidrett 1946
Nederland deltok med 17 utøvere under EM i friidrett 1946 som ble arrangert 22.–25. august 1946 i Oslo. Nederland tok seks medaljer under mesterskapet.
Petter Fladeby
Petter Mads Fladeby (født 1. april 1961 i Danmark, nå norsk statsborger), er lyddesigner og lydmikser, og har bidratt i over 70 norske og utenlandske spillefilmer.
Fladeby fikk Amandaprisen 2008 for beste lyddesign for O' Horten og 2015 for Børning.
W.G. Sebald
Winfried Georg Maximilian Sebald (født 18. mai 1944 i Wertach i Allgäu, død 14. desember 2001 i Norfolk i England) var en tysk forfatter og litteraturviter.
Liv og virke
W.G. Sebald ble født som det andre av Rosa Egelhofer og Georg Sebalds tre barn. Faren, som stammet fra Bayerischer Wald, gikk i 1929 inn i Reichswehr og fortsatte senere i Wehrmacht. Under andre verdenskrig steg han til Hauptmanns grad, og satt etter krigen i fransk krigsfangenskap til 1947. Fra midten av 1950-årene og fram til han gikk av med pensjon i 1971 tjente han i Bundeswehr, mot slutten med grad av Oberstleutnant. Faren var en fjern figur under oppveksten, og morfaren var den mannlige slektningen som fikk størst betydning for Sebald.
I 1954 begynte Sebald på Realgymnasium «Maria Stern» i Immenstadt im Allgäu, fra 1955 gikk han på Oberrealschule i Oberstdorf, og tok i 1963 artium der. Av helsemessige årsaker ble han fritatt for verneplikt, og kunne i 1966, etter bare to års litteraturvitenskapelige studier, avlegge en Licence ès lettres ved Université de Fribourg. Samme år emigrerte han til England. Han tok i 1968 en mastergrad om Carl Sternheim og underviste deretter som universitetslektor ved University of Manchester.
Etter et år som lærer ved en privatskole i sveitsiske Sankt Gallen, slo han seg i 1970 ned i England for godt. Han fikk en stilling ved University of East Anglia i Norwich, tok i 1973 doktorgraden med en avhandling om Alfred Döblin, og ble i 1988 professor i nyere tysk litteratur ved University of East Anglia. I 1989 ble han den første direktøren for British Centre for Literary Translation og var fra 1996 medlem av Deutsche Akademie für Sprache und Dichtung.
Aljona Starovojtova
Aljona Starovojtova (født 22. oktober 1999) er en russisk ishockeyspiller.
W.G. Sebald
Liv og virke
Et særtrekk ved Sebalds skjønnlitterære bøker er at det finnes en rekke ofte dokumentariske fotografier og bilder. Disse er vevd inn i historien på en slik måte at leseren sjelden innser bildens status, er de direkte spor etter den virkeligheten Sebald presenterer eller er de spor etter noe annet som Sebald nå bruker for å kunne fortsette historien sin i den retning han finner nødvendig? Dette er spørsmål som ikke har svar, og det er en del av Sebalds glans at leseren gradvis ikke lenger synes dette er problematisk.
Aljona Starovojtova
Hun representerte Olympiske utøvere fra Russland under Vinter-OL 2018 i Pyeongchang, hvor hun ble nummer 4 med det russiske landslaget.
Egil Johansen (fotballspiller)
Egil Flemming «Snapper'n» Johansen (født 30. april 1962 i Oslo) er en norsk tidligere fotballspiller. Johansen var kantspiller i Vålerenga på 1980-tallet, og blir av mange beskrevet som klubbens siste bohem. Han ble seriemester to ganger, og var med på å tape to cupfinaler. Han spilte også tolv, og scoret to landslagsmål.
W.G. Sebald
Liv og virke
Sebalds bøker er blant dem der leseren allerede er satt i en merkelig stemning etter et par sider. Den fantastiske, triste men også nysgjerrige stemningen som går gjennom Sebalds tekster blir kanskje best beskrevet som melankolsk.
I sine stemningsskildringer minner han om den østerrikske forfatteren Peter Handke, som han også har skrevet en rekke essays om. Men mens Handke ofte lykkes med gjenhentingen (Wiederholung) og dermed produserer en sannhetsfortelling i Heideggers forstand, tillater Sebalds estetikk ham ikke å komme til en slik konklusjon eller en slik epifani. Sebald minner ganske mye om Bruce Chatwin, som han beundret: å leve er å være i bevegelse og å huske er et konstant arbeid (for eksempel Chatwins «Dream Track»).
Sebald døde av et hjerteinfarkt under en bilulykke. Datteren Anna, som også satt i bilen, overlevde.
Mange litteraturkritikere regnet Sebald som en mulig nobelprisvinner i litteratur. I et intervju i 2007 nevnte Svenska Akademiens sekretær Horace Engdahl at Sebald, Ryszard Kapuściński og Jacques Derrida var tre nylig avdøde forfattere som kunne fått prisen.
Egil Johansen (fotballspiller)
«Snapper'n» startet fotballkarrieren i Bøler IF, og gikk til Vålerenga foran 1983-sesongen. Dette året endte med seriegull og tapt cupfinale mot Moss. Året etter scoret Johansen vinnermålet i sin landslagsdebut mot, og vant et nytt seriemesterskap med Vålerenga.
Johansen forlot Vålerenga etter endt 1987-sesong til fordel for ettårskontrakt med den daværende 3. divisjonsklubben. Vinteren tilbragte Johansen på utlån til den belgiske klubben fram til april. Han bidro til at klubben unngikk nedrykk etter en dårlig start på sesongen. Johansen markerte seg særlig da han scoret alle lagets tre mål i en hjemmeseier over 28. februar 1988. Johansen fikk 8 kamper fra start og én som innbytter under oppholdet hos Beveren.
Han spilte to sesonger i Frigg, og deretter to sesonger for Vålerenga, før han trappet ned i moderklubben Bøler.
Kallenavnet «Snapper'n» stammer fra ungdomstida, da Johansen i tillegg til å spille fotball, også var ishockey-keeper.
I 2022 ble han diagnostisert med ALS.
Parlamentsvalget i Sør-Korea 2008
Parlamentsvalget i Sør-Korea 2008 ble avholdt 9. april 2008.
Valgets vinner var det konservative Det store nasjonalpartiet (Hannara-dang) som vant 153 av tilsammen 299 seter i den sørkoreanske nasjonalforsamlingen, og gikk fra å være det største opposisjonspartiet til å bli regjeringsparti. Det liberal-konservative Det demokratiske partiet (Minju-dang) fikk 81 plasser, og gikk fra å være regjeringsparti til å bli det største opposisjonspartiet.
Desmostylia
Desmostylia er en utdødd orden av sjølevende pattedyr, og så langt man vet er dette den eneste ordenen med sjølevende pattedyr som er utdødd. Sammen med Embrithopoda, Proboscidea og Sirenia utgjør Desmostylia afrodyrkladen Tethytheria, ei gruppe oppkalte etter det paleocene Tethyshavet, et forhistorisk hav som disse dyrene oppsto rundt. Slektskapet mellom Desmostylia og de andre ordenene har imidlertid vært omdiskutert.
Parlamentsvalget i Sør-Korea 2008
Parlamentsvalget i Sør-Korea 2008
Mandatfordeling etter valget (U = Uavhengige, S = Sosialdemokraisk)
Desmostylia
Gruppen ble først beskrevet av Othniel Marsh i 1888. I begynnelsen ble disse dyrene klassifisert som sjøkyr (Sirenia). De hadde imidlertid tydelige ekstremiteter, i motsetning til sjøkyr. Man tror at de var planteetere, men ellers er det lite man vet om dem. Mange fossiler er funnet på østkysten av Nord-Amerika.
Gruppen blir delt inn i to familier, †Desmostylidae og †Paleoparadoxiidae. Familiene omfatter henholdsvis fem og tre slekter hver.
Parlamentsvalget i Sør-Korea 2008
Parlamentsvalget i Sør-Korea 2008
Mandatfordeling etter suppleringsvalg 2009, 2010, 2011 (mandater per 1. februar 2012 )
Mimeleken
Mimeleken (engelsk: charades) er en selskapslek der en spiller mimer et ord eller uttrykk ved å bruke tegn, gester og kroppsspråk. De andre deltagerne skal deretter gjette seg frem til ordet eller frasen innen en forhåndsavtalt tid. Leken finnes i en rekke ulike varianter og har flere navn.
Om leken
Leken finnes i en rekke ulike versjoner i forskjellige land. Reglene og fremgangsmåten varierer. For eksempel kan leken spilles som en ordinær gjettelek hvor en deltager med ord beskriver løsningsordet eller frasen. Det vanligste er imidlertid at en spiller mimer et ord eller uttrykk ved å bruke tegn, gester og kroppsspråk. De andre deltagerne skal gjette hva som mimes. Noen fellestrekk kan være: Spillet har en lang historie og har utviklet seg i mange ulike varianter og har flere navn. Dersom alle oppgavene er kjente personer eller figurer, kalles leken gjerne kjendisleken. Andre navn er: gjetteleken, Hvem er jeg? og Alt er lov. Varianter av leken brukes også som innslag i ulike tv-programmer.
India under Sommer-OL 1924
India under Sommer-OL 1924. 13 sportsutøvere fra India deltok under Sommer-OL 1924 i Paris. De vant ingen medaljer.
Revolusjonær Kamp
Revolusjonær Kamp (gresk: Επαναστατικός Αγώνας, Epanastatikos Agonas — EA) var en gresk venstreradikal paramilitær gruppe. Det er den mest kjente greske terrorgruppen. Gruppen oppstod i rundt 2003, året etter at 17. november ble oppløst. Revolusjonær Kamp har en lignende agenda som November 17, men ingen relasjoner mellom de to gruppene er kjent. Lite informasjon finnes om gruppen. Verken størrelse eller lederskap er kjent.
Aksjoner
Ingen liv har gått tapt i noen av angrepene.
Glåmos kirke
Glåmos kirke er en korskirke fra 1926 i Røros kommune, Trøndelag fylke.
Byggverket er i tømmer og har 300 plasser. Arkitekt for kirken var Claus Hjelte.
Granfosstunnelen
Granfosstunnelen er en veitunnel på Ring 3 (riksvei 150) i Oslo og Bærum. Den har to løp, lengden er henholdsvis 2373 meter mot vest og 2348 meter mot øst. Tunnelen går mellom Ullern kirke og Lysakerkrysset. Mustadkrysset, med forbindelse til Lilleaker, ligger inne i tunnelen.
Historikk
Opprinnelig besto strekningen av to tunneler, den østre og vestre tunnelen med en lengde på henholdsvis 1179 og 1019 meter. De ble bygd som del av Granfosslinjen, en 2,9 km lang motorveiliknende strekning som ble åpnet i 1992 og forbinder Ring 3 med E18
Da de to tunnelene ble åpnet, forsvant en flere tiår gammel flaskehals på veiene i Oslo. Tunnelene ble finansiert med Oslopakke 1.
Sommeren 2013 ble det påbegynt arbeider med å bygge et lokk over åpningen mellom de to tunnelene. Utbyggingen ble utført av Mustad Eiendom, anlegget ble ferdigstilt 12. oktober 2017.